[{"text_idx": "#000001", "text": "Ur rannyezh rusianek a zo chomet bev er Stadou\u0300-Unanet, en Alaska ent-rezis, ma kendalc\u2019h annezidi ur ge\u0302riadenn d\u2019ober gant \u00ab rannyezh Ninilchik \u00bb, ur seurt roudenn ag ar rusianeg a veze komzet da vare an impalaeriezh. Hiriv an deiz avat eman\u0303 ar yezh en arvar bras..."}, {"text_idx": "#000002", "text": "Betek 1867 e oa an Alaska dindan an impalaeriezh rusian*. Prenet e vo gant ar Stadou\u0300-Unanet ha lakaet da 49vet stad ar SUA e 1959.Goude ar gwerzh e chomas rusianegourion en Alaska, anat. Met goude an Dispac\u2019h e Rusia e voe troc\u2019het ar liammou\u0300 etre bro ar c\u2019hevala hag ar vammvro, ar pezh a lakaas rusianegourion an Alaska muioc\u2019h en distro c\u2019hoazh."}, {"text_idx": "#000004", "text": "Hiriv an deiz e chom c\u2019hoazh rusianegourion eno. E ke\u0302riou\u0300 Kodak ha Ninilchik eman\u0303 ar lodenn vrasan\u0303 anezhe o chom. Teir familh vras a ya d\u2019ober poblan\u0303s Ninilchik : ar c\u2019hKasnikoved, ar Rastorgoui\u0308eved hag an Oskoloved. Diskennidi implijidi ar gompagnunezh ruso-amerikan a oa bet fiziet enni trevadennin\u0303 an Alaska int. Dibaoe 1847 e kendalc\u2019hont d\u2019ober gant ar rusianeg met an holl vugale a zo bet skoliataet e saozneg goude 1917 ha tamm-ha-tamm e yeas ar yezh-vamm da get, pe hogozik. Chom a ra un nebeud tud oc\u2019h ober gant rusianeg Ninilchik met mont a reont a\u0300r-goshaat."}, {"text_idx": "#000007", "text": "Rusianed nevez o deus divroet en Alaska dibaoe 1867 koulskoude. Tud a feiz ar \u201cGredourion Kozh\u201d da gentan\u0303, \u2013 tud fidel ag ur seurt is-chapel ar gristeniezh ortodoks anezhe \u2013 met ivez Rusianed o deus kuitaet o bro goude 1991 ha diskar an Unvaniezh Sovietek. Rusianegour int met ne faot ket d\u2019ar re-se ober gant rannyezh kozh Ninilchik ha, forzh penaos, graet o deus o annez dreist-holl e Anchorage ha Fairbanks, pell a Ninilchik."}, {"text_idx": "#000010", "text": "*E gwirionez ne oa ket an Alaska an tiriad dindan beli Saint-Petersbourg. Evel en Afrika-ar-su, e oa bet fiziet d\u2019ur gompagnunezh kenwerzhel hag a oa mestr a\u0300r ar vro**"}, {"text_idx": "#000014", "text": "Aloi\u0308se Sauvage, loen gouez ha gwevn"}, {"text_idx": "#000015", "text": "Adkavit Amnesty Breizh er festivaliou\u0300 !"}]